Når mors mælk dræber - Ridehesten.com
Når mors mælk dræber
16-02-2017 07:41, af Cecilia Lindahl
Følsæsonen står for døren og vil i langt de fleste tilfælde resultere i livsglade og sunde føl, men i enkelte tilfælde kan glæden blive afløst af fortvivlelse. I særlige situationer kan hoppens ellers så livsvigtige råmælk, være direkte livstruende for føllet, idet hoppen har dannet antistoffer mod sit eget føl
Lidelsen, kaldet Neonatal Isoerytrolyse, i daglig tale NI, gør føllet overfølsomt over for hoppens råmælk. NI er heldigvis sjælden i Danmark. Hvor stort et antal føl, der rammes af overfølsomheden, kan være svært helt at anskue, idet ikke alle føl når at komme i behandling. NI kan opstå hvis hoppe eller hingst har særlige blodtyper. Heste har otte forskellige blodtyper, og Neonatal Isoerytrolyse ser man hyppigst knytte sig til tre af disse blodtyper. Under befrugtningen, når en sædcelle smelter sammen med en ægcelle, gives enten hingstens eller hoppens blodtype videre til afkommet. Arver føllet hingstens blodtype, kan problemet opstå.
Antistoffer mod føllets blodtype
I forbindelse med folingen kan en smule af føllets blod passere over i hoppens kredsløb. Her vil den fremmede blodtype blive opfattet som noget indtrængende, der skal nedkæmpes. Hoppens immunforsvar vil begynde at danne antistoffer mod føllets blodtype og disse antistoffer vil også være at finde i hoppens råmælk. Når føllet dier ved hoppen vil disse antistoffer gå direkte over i føllets blod og reagere med, og nedbryde, føllets røde blodlegemer med alvorlige konsekvenser til følge.
Du kan læse meget mere om antistoffer i råmælken, test af hoppe og hingst samt behandling i marts-udgaven af magasinet Ridehesten fra 2016
Læs også: Svenske Fredricson haler ind på verdensetteren
Avlshoppen stiller store krav til foderet
25-04-2016 14:00, af landskonsulent Eric Clausen
En god foderplan skal ikke bare sikre tilstrækkelig med næring til dannelse af mælk til føllet, men også sikre at hoppen ikke er i energiunderskud på dette tidspunkt, hvor hun også skal ifoles på ny